
RAPORT DE ACTIVITATE
PRIVIND STADIUL DE ÎNSCRIERE A DATELOR ÎN REGISTRUL AGRICOL PENTRU TRIMESTRUL I AL ANULUI 2026

Activitatea comprtimentului  registrul  agricol este asigurată de

… – Consilier superior-ing. Iuliana Vărzaru

	În conformitate cu dispozitiile Ordonantei de Guvern nr.28/2008 privind registrul agricol , aprobata cu modificari si completari prin Legea nr.98/2009, cu modificarile ulterioare, Registrul agricol se elaboreaza pentru o perioada de 5 ani, datele completandu-se anual, potrivit formularelor aprobate prin Hotărâre a Guvernului. 
            Înscrierea datelor în registrul agricol   s-a făcut având în vedere: 
-prevederile H.G nr. 985 din 27 decembrie 2019 privind registrul agricol,
-Ordinul nr. 25/1.382/37/1.642/14.297/746/2020 publicat în Monitorul Oficial, Partea I, nr. 307 din 13 aprilie 2020 pentru aprobarea Normelor tehnice privind modul de completarea registrului agricol pentru perioada 2020-2024,
-O.G.nr.2/2001 privind regimul juridic al contraventiilor,cu completarile si modificarile ulterioare.
-Legea nr.52/2003 privind transparenta decizionala in administratia publica,cu completarile si modificarile ulterioare.
 - art.139,  art.129, alin.(14) din OUG nr.57/2019 privind codul administrativ
 - O.G. nr.28/2008 privind registrul agricol, cu completările şi modificările ulterioare;
 - art.7, alin.(4) din Anexa la Ordinul nr. 25 din 23 ianuarie 2020 pentru aprobarea Normelor  tehnice privind modul de completare a registrului agricol pentru perioada 2020-2024
-HCL nr.42/09.04.2025 privind analiza stadiului de înscriere a datelor în Registrul agricol al comunei  Mărăcineni în trimestrul  I , al anului  202 și aprobarea modului de întocmire a registrului agricol incepand cu 1 ianuarie 2025 şi stabilirea măsurilor pentru eficientizarea acestei activităţi
-In temeiul prevederilor  Codului Administrativ. 
         Termenele la care persoanele fizice şi juridice au obligaţia să declare datele pentru înscrierea în registrul agricol sunt următoarele:
a) între 5 ianuarie şi ultima zi lucrătoare a lunii februarie, pentru datele anuale privind membrii gospodăriei, terenul aflat în proprietate/folosinţă, clădirile şi mijloacele de transport cu tracţiune animală şi mecanică, maşinile, utilajele şi instalaţiile pentru agricultură şi silvicultură, efectivele de animale existente în gospodărie/unitatea cu personalitate juridică la începutul fiecărui an, precum şi modificările intervenite în cursul anului precedent în efectivele de animale pe care le deţin, ca urmare a vânzării-cumpărării, a produşilor obţinuţi,  a morţii sau a sacrificării animalelor ori a altor intrări-ieşiri;
b) între 1 şi ultima zi lucrătoare a lunii mai, pentru datele privind categoria de folosinţă a terenului, suprafeţele cultivate, numărul pomilor în anul agricol respectiv;
c) persoanele fizice şi juridice au obligaţia să declare date, pentru a fi înscrise în registrul agricol, şi în afara termenelor prevăzute la lit. a) şi b), în termen de 30 de zile de la apariţia oricărei modificări.
        În cazul în care persoanele fizice sau cele juridice nu fac declaraţiile la termenele prevăzute se consideră că nu au intervenit niciun fel de modificări, fapt pentru care în registrul agricol se reportează din oficiu datele din anul precedent, cu menţiunea «report din oficiu» la rubrica «semnătura declarantului»
        În cazul persoanelor fizice, declaratia se dă  sub semnatura capului gospodariei sau, in lipsa acestuia, de un alt membru major al gospodariei, care dispune de capacitate deplina de exercitiu, la care se anexeaza documente privind: cladirile si terenurile, titularul dreptului de proprietate asupra acestora, schimbarea categoriei de folosinta.
        În cazul persoanelor juridice, declaratia se da de reprezentantul legal al unitatii respective, insotita de documente.
        În cazul în care nu există documente, înregistrarea în registrul agricol a datelor privind clădirile şi terenurile, a titularului dreptului de proprietate asupra acestora, precum şi schimbarea categoriei de folosinţă se pot face pe baza declaraţiei date sub semnătura proprie de capul gospodărieisau, în lipsa acestuia, de un alt membru major al gospodăriei, sub sancţiunea nulităţii.
         Persoanele care nu au domiciliul în localitate au obligaţia să trimită declaraţia prin poştă, cu confirmare de primire, pe cheltuiala lor, sau vor putea face declaraţii prin procură.
         Atât în cazul clădirilor, cât şi al terenurilor, dacă se constată diferenţe între suprafeţele înscrise în actele de proprietate şi situaţia reală rezultată din măsurătorile executate în condiţiile Legii nr. 7/1996, republicată, cu modificările şi completările ulterioare, în registrele agricole se înscriu suprafeţele care corespund realităţii, dovedite prin lucrări tehnice de cadastru.
          În cazul în care, într-un act de proprietate, un teren are consemnată o altă categorie de folosinţă decât situaţia reală, în registrul agricol se înscrie categoria de folosinţă care corespunde realităţii, pe baza declaraţiei depuse de persoana care are această obligaţie, potrivit prezentei ordonanţe. În mod similar se procedează şi în cazul în care, într-un act de proprietate, un teren este consemnat că figurează în intravilan/extravilan, iar acesta, potrivit planurilor urbanistice generale ori planurilor urbanistice zonale, este situat în extravilan/intravilan.
        În cazul în care o clădire este în stare avansată de degradare ca urmare a unui dezastru natural, radierea din registrul agricol se face pe baza autorizaţiei de desfiinţare, emisă potrivit legii.

	
ACTIVITĂTI  DESFĂȘURATE  ÎN ANUL 2026, trimestrul I

                          
           Registrul agricol 2020-2024,2025 a fost completat atât în format letric,cat electronic.
                     Registrul agricol in format scris este pastrat in fisete corespunzatoare,iar cel in format electronic  se afla instalat în 3 calculatoare, 2 in cadrul compartimentului de specialitate si unul la secretarul general al comunei, mentenanta programului fiind asigurata de firma SC Ara Softwer Pitesti.
                                          În anul 2026,la nivelul trimestrul I, sunt înscrise total  4255 gospodarii,din care:
	-2693pozitii  ale gospodariilor cu domiciliul in localitate
	-1345-pozitii ale persoanelor cu domiciliul in alte localitati si 
	-  209- pozitii ale persoanelor juridice.
         Principala activitate a functionarilor din cadrul biroului Registrul agricol a fost completarea si tinerea la zi a Registrelor agricole, aceasta activitate presupune inscrierea urmatoarelor date:
 a) componența gospodăriei/exploatației agricole fără personalitate juridică;
 b) terenurile aflate în proprietate sau în folosință, identificate pe parcele, pe categorii de folosință și pe destinație a terenului, intravilan/extravilan;
 c) terenurile agricole aflate în folosință și modul de deținere a respectivelor suprafețe agricole;
 d) modul de utilizare a suprafețelor agricole, respectiv: suprafața arabilă cultivată cu principalele culturi, suprafețele de teren necultivat, ogoarele, suprafața cultivată în sere, solare și alte spații protejate, suprafața utilizată pentru culturi succesive în câmp, culturi intercalate, culturi modificate genetic pe raza localității și suprafața cultivată cu legume și cartofi în grădinile familiale, numărul pomilor răzleți, suprafața plantațiilor pomicole și numărul pomilor, alte plantații pomicole aflate în teren agricol, viile, pepinierele viticole și hameiștile, suprafețele efectiv irigate în câmp; 
e) animalele domestice și/sau animalele sălbatice crescute în captivitate, respectiv: situația la începutul semestrului, evoluția efectivelor de animale în cursul anului aflate în proprietatea gospodăriilor/exploatațiilor agricole fără personalitate juridică, cu domiciliul în localitate, și/sau în proprietatea entităților cu personalitate juridică, care au activitate pe raza localității;
 f)echipamentele, utilajele și instalațiile/agregatele pentru agricultură şi silvicultură, mijloacele de transport cu tracţiune animală şi mecanică existente la începutul anului; 
g)aplicarea îngrășămintelor, amendamentelor și pesticidelor, utilizarea îngrășămintelor chimice la principalele culturi;
 h) clădirile existente la nivelul trimestrului I/2026, pe raza localității si anume:
-cladiri satul Argeșelu  -persoane fizice-1674 din care 921 ,locuințe
-persoane juridice-227 din care 2 cu destinația de locuință
-cladiri satul Mărăcineni-persoane fizice-2074 din care 1375, locuințe
-persoane juridice-178 din  care 40 cu destinația de locuință
 i) atestatele de producător și carnetele de comercializare eliberate/vizate -3
 j) înregistrări privind exercitarea dreptului de preempțiune : - 0
 k) înregistrări privind contractele de arendare: - 9
 l) alte mențiuni. 
	
Comuna Mărăcineni are o suprafață totală  de 2171,64  ha terenuri  din care:
 -835,77 ha teren intravilan
-1335,87 ha teren extravilan

Suprafața totală de teren a comunei Mărăcineni  de 2171,64 ha cuprinde :
          
1.Teren agricol total = 1012,57 ha, din care:
-243,20 ha  teren intravilan
-769,37 ha teren extravilan
Aceste terenuri sunt cuprinse în:
           -pășuni -75 ha
           -livezi -190 ha
           -arabil -747,57 ha

2.Teren neagricol total = 1159,07 ha
Această suprafață se regăsește în:
           -păduri-442,97 ha extravilan
           -ape-38,83 ha din care 35,27, ha extravilan și 3,56 ha intravilan
           -drumuri-81,88 ha din care 38,62 ha extravilan și 43,26 ha intravilan
           -căi ferate-15,04 ha din care 13,7 ha extravilan și 1,34 ha intravilan
           -neproductive-13,16 ha din care 12,09 extravilan și 1,07 ha intravilan
           -curți construcții-567,19 ha
 În registrul agricol nu sunt declarate toate suprafetele de teren.
        
        Cetățenii din comuna la sfarsitul trim.IV al anului 2025 au detinut urmatoarele animale :	
-  27 capete bovine,
-    5 capete cabaline,
-430  capete ovine,
-150  capete caprine
-  32  capete porcine,
- 1457  capete pasari si
-   733 familii de albine	
  		
În anul 2026,la nivelul trimestrului I:
-s-a eliberat un numar de 3 Atestate de producător si 3 Carnete de comercializare  a produselor din sectorul agricol.S-a cerut viză de prelungire pentru 2 atestate de producător.
-s-au inregistrat un numar de 9 contracte de arenda.
-s-au eliberat un numar de 4 adeverinte pentru APIA.
-s-au eliberat un numar de 625 adeverinte privind  registrul agricol(pentru eliberarea cartii de identitate, pentru intruducere apa,curent, adeverinte privind alte informatii din registrul agricol).
-s-au  inregistrat un numar de 0 cereri conform Legii nr.175/2020 pentru modificarea și completarea Legii nr.17 /2014 privind unele masuri de reglementare a vanzarii-cumpararii terenurilor agricole situate in extravilan,ceea ce presupune intocmirea unui dosar cuprinzand cererea pentru afisarea ofertei de vanzare a terenului, oferta de vanzare, lista preemptorilor, documentele de proprietate ale terenului , carte funciara, procese verbale pentru fiecare etapa in parte,eliberarea adeverintelor si a adreselor , precum si corespondenta cu Direcția pentru Agricultură Argeș.
        Conform Legii nr.62/2018 modificată și completată prin Legea nr.29/2020 privind combaterea buruienii Ambrozia s-au luat următoarele măsuri:
-controale periodice în vederea  identificării terenurilor infestate,
-informarea cetățenilor privind descrierea, dispersia, combaterea și responsabilitățile ce le revin în ceea ce privește buruiana Ambrozia ,
-notificări -prevenire,instalare și răspândire Ambrozia,
-intocmire situație statistică- 3 informări,
-întocmire situații D.A.D.R.- 3 adrese.
-punctaj paralel periodic cu compartimentul impozite  și taxe 2 punctaje
-întocmit documentație conform Legii 62/2018;
-Verificare comisie mixtă (DADR+DSPA/aplicare L62/2018;
-Informare, verificare  documente și întocmit dosare în vederea cadastrării gratuite- 120- dosare (procedură în derulare);
-Gestionat 280 documente de intrare în Registrul agricol,efectuat modificări și îndosariat documente de intrare.

